钦定古今图书集成/明伦汇编/闺媛典/第062卷 > 徐氏女
## 钦定古今图书集成/明伦汇编/闺媛典/第062卷 > 徐氏女

按《嘉定县志》：“徐氏女，名懿顺，嘉定处士霁之女。少有
淑质，能诵《孝经》《女诫》，性行孤耿，不类凡女。同邑甘元
隽聘为子应麒妇。嘉靖丁亥，应麒亡，女闻讣，哭之恸请于父母，将诣甘持服，父母难之。及闻葬期，更素衣，
请往视葬，复不许，迺潜谓其妹曰：‘服丧不可送丧又
不可亲，意其谓何’？言讫泣下，至夜遂自缢，年二十有”
二。郡县各为文祭之。奏闻，诏旌其门，建祠祀焉。